alexandrainst/scandi-wiki huggingface dataset:
Småkraftverk

Småkraftverk er vasskraftverk med effekt mellom 1000 og 10 000 kW (Mellom 1 og 10 MW). Nemninga vert òg bruka som ei fellesnemning for kraftverk med effekt under 10 000 kW.

Kraftverk som omfattar oppdemming, senking av vasstanden og overføringar mellom vassdrag, og kraftverk som vil påverke
alminneleg lågvassføring er avhengige av konsesjon frå NVE. For småkraftverk (kraftverk med effekt meir enn 1 MW) bør 
ein søkje om konsesjon utan først å gå vegen om vurdering av konsesjonsplikta.

Kraftverk med effekt mellom 100 og 1000 kW vert kalla minikraftverk.

Kraftverk med effekt under 100 kW vert kalla mikrokraftverk. Eit mikrokraftverk på 10 kW kan i løpet av eit år maksimalt gje ein produksjon på i overkant av 80 000 kWh, som teoretisk er nok til å dekkje forbruket på eit alminneleg stort gardsbruk. Sidan produkson og forbruk vil variere i ulik takt, må ein likevel rekne med å måtte kjøpe litt straum i periodar, medan ein sel i periodar med produksjonsoverskot.

Bakgrunnsstoff: 
 NVE: Bygging av små kraftverk - planlegging og sakshandsaming (PDF)
 Om småkraftverk på www.jordbruk.info
 Kraftkalkulator
 Småkraft og vassdrgasvern 

Vassenergi
Usa i Komi

Usa (russisk Уса) er ei elv i Republikken Komi i Russland. Ho er den største sideelva til Petsjora, som ho renn ut i frå høgre. Elva er 565 km lang og har eit nedslagsfelt på  km². 

Usa har ei middelvassføring på 1310 m³/s, men dette varierer frå maksimalt 21 500 m³/s i juni til eit minimum på 43,9 m³/s i april. Ho frys til i oktober eller november og er isdekt til vårsmeltinga byrjar i mai eller juni. Den største sideelvane hennar er Jelets, Lemva, Bolsjoj Kotsjmes og Kosiu frå venstre og Vorkuta, Sejda og Kolva frå høgre.

Elva har kjelda si nord i Uralfjella og renn sørvestover, om lag parallelt til fjellkjeda. Elva oppstår der elvane Bolsjaja Usa (Store Usa) og Malaja Usa (Vesle Usa) om lag 30 km aust for Vorkuta. Dei to sideelvane er bratte med mange stryk og fossar. Etter dei to har renne saman vert elva rolegare med berre nokre få stryk i dei øvre delane. Her er breiddene høge og bratte, men leger nede vert dei lågare, skogkledde og myrlendte, bortsett frå områda rundt busetnaden Adak (russisk Адак), der elva går gjennom Tsjernysjovåsane. 

Nedanfor busetnaden Sivomaskinskij (russisk Сивомаскинский) vert elva langt breiare og i dei nedre delane er ho frå 700 meter til 2 km brei. Ho startar å danne meander og sandøyar og har denne utsjånaden til munningen. Om lag 30 km frå munningen ligg byen Usinsk og elvehamna Parma. Usa renn ut i Petsjora ved busetnaden Ust-Usa.

Elva er framkommeleg 325 km oppover og langs elva ligg hamnestadane Abez, Petrun, Makarikha, Parma og Ust-Usa. I nedslagsfeltet til Usa ligg kolfeltet Petsjora og i dei nedre områda, ved byen Usinsik, er det store petroleums- og gassfelt.

Kjelder 
 Denne artikkelen bygger på «Usa River (Komi Republic)» frå , den 22. september 2008. 
 

Elvar i Komi
Elvar i Russland
Tytebær

Tytebær, tyting eller tyttebær (Vaccinium vitis-idaea) er ein om lag 10 cm høg eviggrøn busk med krypande rotsystem, oppreiste skot og spreidde lêraktige blad med innrulla kant. Blomstrane er lysraude eller kvite og klokkeforma, og sit i endestilte klasar. 

Tytebærlynget er ein nøysom plante, men for å setje frukt, treng han ikkje så lite lys. Dei beste tytebærstadene er difor nyhogde hogstflater på mark med låg bonitet, typisk på tørre furumoar. Tytebær et utbreidd over heile Norden og går i Jotunheimen opp til 1800 moh. Arten er kaldt-temperert og arktisk cirkumpolær.

Underartar

Det er to underartar av V. vitis-idaea, ein i Eurasia og ein i Nord-Amerika. Dei skil seg i storleiken på blada:
V. vitis-idaea var. vitis-idaea L. — syn. V. vitis-idaea subsp. vitis-idaea. Eurasia. Blad 10-30 mm lange. Denne går under namnet Cowberry.
V. vitis-idaea var. minus Lodd. — syn. V. vitis-idaea subsp. minus (Lodd.) Hultén. Nord-Amerika. Blad 5-18 mm lange. Denne går under namnet Lingonberry.

Eigenskapar og bruk 
 
Tytebæret er raudt, og vert moge utpå hausten. Det inneheld rikeleg med organiske syrer, herunder konserverande benzosyre. Tytebærsyltetøy og tytebærsaft er derfor holdbar. 

I eldre tid vart tytebærsaft bruka for oppbevaring av kjøt. Tytebær og tytebærsaft har vore bruka medisinsk, blant anna mot feber. Ein har òg koka te på tytebærblada.

Galleri

Kjelder 

 C.A.M. Lindman Nordens Flora. Gyldendal Norsk Forlag 1977 ISBN 82-05-08681-8
 Johannes Lid Norsk og svensk flora. Det Norske Samlaget 1974 ISBN 82-521-0297-2
 Knut Fægri: Norges planter. J.W. Cappelens Forlag 1958
 Carl Gottlob Rafn: Danmarks og Holsteens Flora. Kiøbenhavn 1800

Bakgrunnsstoff 

Lyngfamilien
Bær
Subarktisk flora
Kolva ved Usa

Kolva er òg ei elv i Perm kraj, sjå Kolva i Perm kraj.

Kolva (russisk Колва) er ei elv i Nenetsia og Republikken Komi i Russland. Ho er ei av sideelvane til Usa frå høgre i nedslagsfeltet til Petsjora. Ho har ei lengd på 546 km og nedslagsfeltet er på . Kolva frys til seint i november og er isdekt til midten av mai.

Kjelder 
 Denne artikkelen bygger på «Kolva River (Usa)» frå , den 22. september 2008. 
 

Elvar i Nenetsia
Elvar i Komi
Nordre Dvina

Nordre Dvina (russisk Северная Двина) er ei elv nord i Russland som renn gjennom Vologda oblast og Arkhangelsk oblast og ut i Dvinabukta i Kvitsjøen. Ho er 744 km lang. Elva må ikkje forvekslast med Vestre Dvina.

Skipsfart og kanalar 
Heile elva er framkommeleg og vert mykje nytta til tømmerfløyting. Nordre Dvina-kanalen er knytt til Volga-Austersjø-kanalen. På 1800-talet gjekk Nordre Jekaterininskij-kanalen, som ikkje er i bruk lenger, mellom Nordre Dvina og Kama.

Byar langs Nordre Dvina 

Frå kjelda til munningen:

 Veliki Ustiug
 Kotlas
 Novodvinsk
 Arkhangelsk
 Severodvinsk, hamneby, litt vest for deltaet.

Sideelvar 

I tillegg til kjeldeelvane Sukhon] (Suhona) og Jug finn ein: 
 Pinega
 Uftiuga 
 Vaga
 Vytsjegda
 Jomtsa

Kjelder 

 Denne artikkelen bygger på «Northern Dvina River» frå , den 22. september 2008. 
 oppgav desse kjeldene:

Bakgrunnsstoff 
 Nordre Dvina

Elvar i Arkhangelsk oblast
Elvar i Vologda oblast
Elvar i Russland
Kvitsjøen
Fareynigte Partizaner Organizatsye

Fareynigte Partizaner Organizatsye (FPO) var ei jødisk motstandsgruppe frå Vilne-ghettoen under andre verdskrigen. Gruppa vart etablert av kommunistar, bundistar og venstre-sionistar, og leiarane var Abba Kovner og Yitzhak Wittenberg. 

FPO vart skipa 21. januar 1942, og tok mottoet «Vi vil ikkje la dei føre oss som dyr til slaktehuset!» 

FPO vart motarbeidd av dei ghetto-leiarane som samarbeidde med tyskarane («Judenrat»). 

Måla til FPO var å etablere sjølvforsvar i ghettoen, å sabotere tyske industrielle og militære aktivitetar og å slutte seg til kampen dei sovjetiske partisanane og Den Raude Arméen førte mot nazistane. 

Men tidleg i 1943 fanga tyskarane ein motstandsmann som røpa for mykje og etter tyske trugslar overleverte Judenrat Wittenberg til Gestapo. FPO sette han fri att gjennom væpna aksjon, og stabla på beina ein liten milits. Men Judenrat gav endå ein gong etter for tysk press og trugslar, støtta av delar av ghettobefolkninga, og på grunn av det måtte FPO gi seg i denne omgangen. Wittenberg let seg ta til fange og gjorde sjølvmord i cella. 

Men då nazistane kom for å utslette ghettoen likevel seinare same året, samla FPO-medlemene seg igjen. Sidan Judenrat utleverte kampvillige jødar til tyskarane, fór FPO no ut i skogane for å halde fram kampen derifrå. 

FPO deltok i frigjeringa av Vilne frå nazistane i 1944, saman med sovjetiske styrkar.

Kjelder 
 Denne artikkelen bygger på «Fareinigte Partizaner Organizacje» frå , den 22. september 2008.

Bakgrunnsstoff 
 Chronicles of the Vilna Ghetto: wartime photographs & documents - vilnaghetto.com 
 About the Holocaust 
 Jewish Partisan Group Near Vilna
 Kurzbiographien
 Partisan Rachel Rudnitzky After Liberation
 Partisans in Vilna
 Partisans of Vilna
 Rozka Korczak & Abba Kovner with members of the United Partisan Organization (FPO) 
 Vilna Partisans
 FPO-marsj 

Jødisk historie
Litauisk historie
Arbeidarhistorie
Polen under andre verdskrigen
Pinega

Pinega (russisk Пинега) er ei elv i Arkhangelsk oblast i Russland. Han er ei av sideelvane til Nordre Dvina frå høgre. Ho har ei lengd på 779 km og eit nedslagsfelt på . Pinega frys til frå midten av oktober eller tidleg i november og er isdekt til midten av april eller tidleg i mai. Elva er framkommeleg 580 km oppover. Av sideelvar finn ein Vyja, Jula, Poksjenga, Ilesja og Jezjuga.

Kjelder 
 Denne artikkelen bygger på «Pinega River» frå , den 22. september 2008. 
 

Elvar i Arkhangelsk oblast
Elvar i Russland
Berkåk

Berkåk er administrasjonssenteret i Rennebu kommune i Trøndelag fylke. Tettstaden har . Europaveg 6 og Dovrebanen går gjennom Berkåk, og Riksveg 700 startar frå E6 her. 

Berkåk kyrkje er frå 1878.

Sjå òg 
 Berkåk stasjon
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Geografi i Rennebu
Tettstader i Trøndelag
Kommunesenter i Trøndelag
Tettegras

Tettegras (Pinguicula vulgaris) er ein 10 cm høg plante med lysgrøne blad i rosett og eit bladlaus, kjertelhåra blomsterskaft med ein 2 cm lang mørkblå blomster. 

Bladoverflata er innsmurt med slim som inneheld enzym slik at plantene kan fordøye insekt som set seg fast i slimet. Planten kan så nyttiggjere seg næringsemne frå dei rotnande insekta. 

Vanleg tettegras veks på fuktige stader over heile Noreg, opp til 1600 moh. i Jotunheimen. Planten veks ofte på næringsfattig myr, men han kan òg vekse på nokså tørr mark. Utbreiinga er sirkumpolar.

Bruk 
Tettegrasplantar har vore bruka til produksjon av tettemjølk, ei form for konservering av mjølk. Ein la 30-40 tettegrasblad nedst i eit kjørel, og helte kuvarm mjølk over. Etter ei stund vart mjølka seig, slik at ho ikkje skilde seg i myse og ostestoff.

Namn 
Planten har namnet «tettegras» fordi blada frå tettegrasartane har vore bruka til å lage tettemjølk. 

Det latinske namnet kjem av Pinguis ’feit’, og siktar til blada som skin feittaktig. Vulgaris tyder ’vanleg’.

Sjå òg 
 Dvergtettegras Pinguicula villosa
 Fjelltettegras P. alpina

Kjelder 
 C.A.M. Lindman Nordens Flora Gyldendal Norsk Forlag 1977 ISBN 82-05-08681-8
 Johannes Lid Norsk og svensk flora Det Norske Samlaget 1974 ISBN 82-521-0297-2
 Knut Fægri: Norges planter J.W. Cappelens Forlag 1958

Bakgrunnsstoff

Nytteplantar
Blærerotfamilien
Årnes i Åfjord

Årnes, også kalla Å, er ein tettstad i Åfjord kommune i Trøndelag fylke. Staden har , og er administrasjonssenter i kommunen.

Årnes ligg inst i Åfjorden.

På Årnes ligg Åset barne- og ungdomsskole, Åfjord videregående skole og Åfjord kyrkje.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Geografi i Åfjord
Tettstader i Trøndelag
Kommunesenter i Trøndelag
Lysøysundet

Lysøysundet er ein tettstad i Ørland kommune i Trøndelag. Staden har  og ligg ved Lauvøyfjorden, på fastlandet innom Lysøya, sørom innlaupet til Åfjorden.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Busetnader i Ørland
Tettstader i Trøndelag
Abba Kovner

Abba Kovner () var ein litauisk jødisk diktar og skribent som for det meste skreiv på hebraisk. Han vart òg ein partisanleiar under andre verdskrigen. Han var søskenbarn med den israelske kommunistleiaren Meir Vilner.

Kovner vart fødd i Sevastopol på Krim, men flytta så med familien sin til Vilne, som då låg i Polen. Han vart aktiv medlem i den sosialistiske og sionistiske ungdomsrørsla Hashomer Hatzair.

I juni 1941 kom det nazi-tyske åtaket og okkupasjonen, og Vilne-ghettoen vart etablert. Abba Kovner kom snart til at ei motstandsgruppe måtte skipast. Han var ein av leiarane i partisangruppa Fareynigte Partizaner Organizatsye (FPO), og leidde mellom anna åtak på tyske mål frå skogane rundt Vilne. Han har òg vorte skulda for valdshandlingar mot polske og litauiske sivile.

Etter at Vilne vart frigjort frå nazistane av den sovjetiske Raude Arméen, var Kovner aktiv i å hjelpe jødar til Palestina. Dit fór han sjølv òg, og han deltok i den israelske sjølvstendekrigen.

I 1970 fekk Kovner «israelprisen» i litteratur.

Kjelder 

 Denne artikkelen bygger på «Abba Kovner» frå , den 22. september 2008.

Bakgrunnsstoff 
 Chronicles of the Vilna Ghetto: wartime photographs & documents - vilnaghetto.com 
 Abba Kovner Biography
 Abba Kovner and Resistance in the Vilna Ghetto

Litauiske forfattarar
Folk frå andre verdskrigen
Jødiske diktarar
Askenasar
Vyja

Vyja (russisk Выя) er ei elv i Arkhangelsk oblast i Russland og ei av sideelvane til Pinega frå venstre i nedslagsfeltet til Nordre Dvina. Ho er 181 km lang og har eit nedslagsfelt på 2710 km².

Kjelder 
 Denne artikkelen bygger på «Vyja River» frå , den 22. september 2008. 
 

Elvar i Arkhangelsk oblast
Elvar i Russland
Jula

Jula (russisk Юла) er ei elv i Arkhangelsk oblast i Russland. Ho er ei av sideelvane til Pinega frå venstre i nedslagsfeltet il Nordre Dvina. Jula er 314 km lang og har sjølv eit nedslagsfelt på 5290 km².

Elvar i Arkhangelsk oblast
Elvar i Russland
Poksjenga

Poksjenga (russisk Покшенга) er ei elv i Arkhangelsk oblast i Russland og ei av sideelvane til Pinega i venstre i nedslagsfeltet til Nordre Dvina. Ho har ei lengd på 170 km og eit nedslagfelt på 4960 km².

Elvar i Arkhangelsk oblast
Elvar i Russland
Ilesja

Ilesja, Bolsjaja Ilesja eller Iljasja (russisk Йлеша, Большая Илеша, Иляша) er ei elv i Arkhangelsk oblast i Russland og ei av sideelvane til Pinega frå venstre i nedslagsfeltet til Nordre Dvina. Ho har ei lengd på 204 km og eit nedslagfelt på 2250 km².

Elvar i Arkhangelsk oblast
Elvar i Russland
Jezjuga

Jezjuga (russisk Ежуга) er ei elv i Arkhangelsk oblast i Russland og ei av sideelvane til Pinega frå høgre. Ho har ei lengd på 165 km og eit nedslagsfelt på 2850 km².

Elvar i Arkhangelsk oblast
Elvar i Russland
Jomtsa

Jomtsa (russisk Ёмца) er ei elv i Arkhangelsk oblast i Russland. Ho er ei av sideelvane til Nordre Dvina frå venstre. Ho er 188 km lang og har eit nedslagsfelt på . Jomtsa kan nyttast til skipsfart dei nedste 25 km.

Elvar i Arkhangelsk oblast
Elvar i Russland
Vaga

Vaga (russisk Вага) er ei elv i Vologda og Arkhangelsk oblast i Russland og ei av sideelvane til Nordre Dvina. Ho har ei lengd på 575 km og eit nedslagsfelt på . Elva frys til i midten av november og er islagd til seint i april. Dei største sideelvane hennar Kuloj, Ustia og Vel. Det meste av kan nyttast til skipsfart når vassføringa er stor. Byane Velsk og Sjenkursk ligg ved Vaga.

Kjelder 
 Denne artikkelen bygger på «Vaga River» frå , den 22. september 2008. 
 

Elvar i Arkhangelsk oblast
Elvar i Vologda oblast
Elvar i Russland
Uftiuga ved Nordre Dvina

Uftiuga er ei elv i Arkhangelsk oblast i Russland og ei av sideelvane til Nordre Dvina. Ho har ei lengd på 236 km og eit nedslagsfelt på  km². Elva frys til siste halvdel av oktober eller november og er isdekt til slutten av april eller byrjinga av mai. Elva vart nytta til transport av tømmer i sovjettida.

Kjelder 
 Denne artikkelen bygger på «Уфтюга (река, приток Северной Двины)» frå , den 22. september 2008. 
 

Elvar i Arkhangelsk oblast
Elvar i Russland
Fjelltettegras

Fjellettegras (Pinguicula alpina) er ein 10 cm høg plante med lysgrøne blad i rosett og eit snautt blomsterskaft med kvite blomstar.

Bladoverflata er innsmurt med slim som inneheld enzym slik at plantene kan fordøye insekt som set seg fast i slimet. Planten kan så nyttiggjere seg næringsemne frå dei rotnande insekta. 

Fjelltettegras veks på fuktige, kalkrike stader i fjellet i frå Tynset og Os til Oppdal, Haltdalen og Brekken, dessutan i Hattfjelldal, og vanlegare frå Saltdaltil Sør-Varanger. I Sverige veks han i Gotland, i Härjedalen og frå Åsele Lappmark til Torne Lappmark.

Bruk 
Tettegrasplantar har vore bruka til produksjon av tettemjølk, ei form for konservering av mjølk. Ein la 30-40 tettegrasblad nedst i eit kjørel, og helte kuvarm mjølk over. Etter ei stund vart mjølka seig, slik at ho ikkje skilde seg i myse og ostestoff.

Namnet 
Fjelltettegras har namnet tettegras fordi blada frå tettegrasartane har vore bruka til å lage tettemjølk, og er som elles fordi det er ein fjellplante. 

Det latinske namnet kjem av Pinguis ’feit’, og siktar til blada som skin feittaktig. Alpina tyder ’fjell’.

Kjelder: 
 Johannes Lid Norsk og svensk flora Det Norske Samlaget 1974 ISBN 82-521-0297-2
 Knut Fægri: Norges planter J.W. Cappelens Forlag 1958

Sjå òg: 
 Vanleg tettegras Pinguicula vulgaris
 Dvergtettegras P. villosa

Nytteplantar
Blærerotfamilien
Visjera i Komi

Visjera  (russisk Вишера eller Вышера) er ei elv i Republikken Komi i Russland og ei av sideelvane til Vytsjegda frå høgre. Ho er 247 km lang og har eit nedslagsfelt på 8780 km². Visjera frys til i november og er islagd til ut i april.

Elvar i Komi
Elvar i Russland
Flytegrense

Flytegrensa er eit mål for kor stor kraft eit materiale kan tola før det vert varig deformert.

Sjå òg 
 Strekkfastleik

 Elastisitetsgrense

 Materialprøving
 Flytegrense i geologi

Elastisitet i fysikk
Materiallære
Sysola

Sysola (russisk Сысола) er ei elv nordvest i Russland i Republikken Komi, men dei to elvane som renn saman og dannar elva har kjeldene sine i Kirov oblast og Perm oblast. Sysola er ei sideelv av den større Vytsjegda, som ho møter i Syktyvkar. Elva er 487 km lang og har eit nedslagsfelt på .

Elvar i Komi
Elvar i Russland
Nordlege Keltma

Nordlege Keltma er ei elv i Republikken Komi i Russland og ei av sideelvane til Vytsjegda frå venstre.
Ho har ei lengd på 155 km og eit nedslagsfelt på . Ho frys til i byrjinga av november og er isdekt til byrjinga av mai.
Dei største sideelvane hennar er Okos, Vol, Votsj og Prub frå venstre og El frå høgre.

Nordre Keltma har utspring nær grensa til Perm kraj, søraust i Komi. Ho renn nordvest- og vestover. Breidda av elva er stort sett myrlendt. Tidlegare vart elva mykje nytta til tømmerfløyting.

Northern Keltma må ikkje forvekslast med Søndre Keltma, som startar nær Nordre Keltma, men renn sørover og ut i Kama.

Mellom 1785 og 1822 vart det bygd ein 20 km lang kanal mellom dei to elvane, som knyter Vytsjegda til Kama og Volga. Kanalen var i drift i 16 år før han vart lagd ned i 1836.

Kjelder 

Denne artikkelen bygger på «Северная Кельтма (река)» frå ,  den 22. september 2008. 
 oppgav desse kjeldene:

Elvar i Komi
Elvar i Russland
Tettstaden Bjugn

Bjugn (tidlegare Botngård) er ein tettstad i Ørland kommune i Trøndelag fylke. Staden var tidlegare administrasjonssenter i Bjugn kommune og frå 1. januar 2020 administrasjonssenter for Ørland kommune. Staden har .

I samband med Kommunereforma i Noreg blei det vedteke at Bjugn kommune og Ørland kommune skulle slå seg saman frå 1. januar 2020, til ein ny kommune med namnet Ørland kommune. Den nye kommunen skulle ha Botngård – som skifta namn til Bjugn – som administrasjonssenter.

Sjå òg 
 Tettstader i Trøndelag

Kjelder 

 SSB: «Tettsteder og sentrumssoner. 1. januar 2005. Sør-Trøndelag»

Busetnader i Ørland
Kommunesenter i Trøndelag
Tettstader i Trøndelag
Nyainqêntanglha

Nyenchen Tanglha eller Nyainqêntanglha, tibetansk གཉ་ཆེན་ཐང་ལྷ་ ('Gnyan-chen-thang-lha') kinesisk 念青唐古拉山 (pinyin 'Niànqīngtánggǔlā Shān') er ei fjellkjede som ligg i Nyingchi-prefekturet i sentrale Tibet.

Geografi 
Fjellkjeda har meir enn tretti toppar som er over 6000 moh., fire av dei når over 7000 moh. Ho deler Tibet i to og skaper eit vasskilje mellom elvane Yarlung Zangbo (Brahmaputra) og Nu (Salwin).

Det høgaste punktet er fjellet med same namn som kjeda, Nyainqêntanglha feng, som er 7162 moh. og blei klatra første gongen i 1986 av ei gruppe japanske fjellklatrarar.
(andre kjelder seier 7088 moh.).

Fjellkjeda ligg sør for innsjøen Namtso (Tengrinor), den andre største saltvassjøen i Tibet. Den næraste byen er Yangpachen. Nyainêntanglha ligg rundt 30 mil nordvest for Lhasa.

Religiøs tyding 
Nyainêntanglha tyder 'grassletteguden' på tibetansk. I følgje tibetansk folketru er guden for fjellet gift med gudinna for den heilage Namtso-sjøen, og det finst mange soger og songar om desse. Gudeparet, gjennom dei fysiske symbola sine, blir særleg dyrka i saueår, ettersom dei begge skal ha blitt fødde i eit slikt år.

Kjelder 
 Denne artikkelen bygger på «Nyainqêntanglha» frå , og «Mount Nyainqentanglha» frå  den 22. september 2008. 
 

Nyingchi
Fjell i Tibet
Jugelva

Jug (russisk Юг, tyder sør) er ei elv i Russland og ei av kjeldeelvane til Nordre Dvina. Ho har ei lengd på 574 km. Kjelda hennar er nær Nikolsk i Vologda oblast. Ho renn stort sett nordovr. Jug renn saman med Sukhona nær Velikij Ustiug og dannar Nordre Dvina. 

Namnet på elva kjem frå finsk-ugriske språk som vart nytta i området før slavarane kom hit, truleg komi for «elv» (jfr. finsk joki).

Kjelder 

 Denne artikkelen bygger på «Yug River» frå , den 22. september 2008. 

Elvar i Vologda oblast
Elvar i Kirov oblast
Elvar i Russland
Askjem

Askjem er ein tettstad på Stadsbygd i Rissa kommune på Fosen i Trøndelag fylke. Staden har .

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Rissa kommune
Tettstader i Trøndelag
Årnset

Årnset er ein tettstad og administrasjonssenteret i Indre Fosen kommune i Trøndelag fylke. Tettstaden ligg på nordvestsida av innsjøen Botn og har .

På Årnset er eit breitt utval butikkar og serviceinstitusjonar, i tillegg til eit hotell. Tettstaden er eit skolesentrum, med Fosen folkehøgskole og Rissa vidaregåande skole.

Kjelder 
 

Tettstader i Trøndelag
Geografi i Indre Fosen
Kommunesenter i Trøndelag
Dal

Dal eller dalføre er landområde som er lågare enn landet rundt og følgjer ei viss retning. Dei fleste dalar er anten U-forma eller V-forma, eller ei blanding av desse typane, avhengig av korleis dei er blitt til. Ein dal kan vera ein enkeltdal, skapt av ein isbre eller ei elv, men dalar kan også ha sidedalar eller henga saman i det som gjerne blir kalla dalføre.

Dalføre 

Dalføre er gjerne lange eller samanhengande dalar, slik som Gudbrandsdalen, Hallingdal eller Numedal.

U-dal 

Dalar med bratte, parallelle sider og jamn breidde, gjerne også flat botn, er utforma gjennom erosjon av ein strøymande isbre. Mange slike dalar blei laga i nedisingsperiodane under kvartærtida som tok til for rundt to millionar år sidan. 
Døme på U-forma dalar er Hemsedal i Noreg og Yosemite Valley i USA.

Ein hengedal er gjerne ein dal som ender opp i sida av ein U-dal.

V-dal 

Dalar som har form som ein V med skrånande sider er danna ved elve-erosjon. Der desse dalane blir danna av rasktflytande elver, gjerne i fjella, vil dalsidene vera bratte og dalbotnen smal. Ei tregare elv med mindre helling vil laga vidare dalar med slakare sideskråningar.

Langs dalsidene er det gjerne mykje laus stein som glir ned mot ei elv og blir malne sund og frakta bort av elvestraumen. Ein svært djup og bratt elvedal blir kalla canyon. Ein elvedal som er tørr mesteparten av tida blir kalla ein vadi (wadi).

Døme på V-dalar er Engadin i Alpane, Hallingdal i Noreg og Grand Canyon i USA.

Riftdal 
Ein riftdal er ei særskild dalform som er danna gjennom forkastingar i jordskorpa. Riftdalen i Afrika er eit kjent døme på dette.

Kjelder 
 Denne artikkelen bygger på «Dal» frå , og «Valley» frå  den 22. september 2008.

Bakgrunnsstoff 

 
Skråningslandformer
Glasiale landformer
Råkvågen

Råkvågen, også kalla Råkvåg, er eit fiskevær og ein tettstad i Indre Fosen kommune i Trøndelag. Tettstaden har .

Råkvågen ligg på sørsida av Nordfjorden i Stjørnfjorden.

Sjå òg 
 Tettstader i Sør-Trøndelag

Andre nettstader 
 Nettside om Råkvågen

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Fotnotar 

Fiskevær i Trøndelag
Geografi i Indre Fosen
Tettstader i Trøndelag
Selbekken

Selbekken er ein tettstad i Orkland kommune i Trøndelag fylke. Staden har .

Selbekken var administrasjonsstad for tidlegare Agdenes kommune.

Staden ligg ved Hamnabukta på sørsida av Trondheimsfjorden.
Lensvik kyrkje ligg ein kilometer nordvestom Selbekken.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Geografi i Orkland
Tettstader i Trøndelag